
МИНИСТЕРСТВО НА ВЪТРЕШНИТЕ РАБОТИ

София 1000, ул. „Шести септември“ № 29
Рег. № 8121р-17976
22.10.2020 г.

ОБЯВЛЕНИЕ

На основание чл. 10а, ал. 2 от Закона за държавния служител, чл. 14, ал. 1 от Наредбата за провеждане на конкурсите и подбора при мобилност на държавни служители и заповед № 8121К-9807/13.10.2020 г. на министъра на вътрешните работи в качеството си на орган по назначаване, обявявам конкурс за 1 (една) вакантна длъжност

МЛАДШИ ЕКСПЕРТ
в сектор „Държавна собственост“
към отдел „Управление на държавната собственост и строителство“
при дирекция „Управление на собствеността и социални дейности“ – МВР,
длъжностно ниво: 11, съгласно Класификатора на длъжностите в администрацията,
наименование на длъжностното ниво: експертно ниво 7
І. Минимални и специфични изисквания за заемане на длъжността:

1. Образователно-квалификационна степен – „професионален бакалавър по …“.

2. Професионална област – съгласно ПМС № 125/24.06.2002 г.

3. Професионален опит – не се изисква и/или минимален ранг V младши.

4. Кандидатите да отговарят на изискванията на чл. 7 от Закона за държавния служител (ЗДСл).

5. Документ, удостоверяващ разрешение за достъп до класифицирана информация до ниво на сигурност „Поверително“. Съгласно чл. 10д, ал. 4 от ЗДСл, актът за назначаване се издава в 14-дневен срок от получаването на разрешението за достъп, когато не е представен такъв документ.
II. Начин за провеждане на конкурса:

1. Решаване на тест.
2. Интервю.
III. Необходими документи за участие в конкурса, място и срок на подаването им:

1. Писмено заявление за участие в конкурса по образец съгласно Приложение № 3 към чл. 17, ал. 2 от Наредба за провеждане на конкурсите и подбора при мобилност на държавни служители (НПКПМДСл).

2. Декларация по чл. 17, ал. 3, т. 1 от НПКПМДСл – по образец.

3. Копия на документи за придобита образователно-квалификационна степен и допълнителни квалификации. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.
4. Копия на документи, удостоверяващи продължителността и областта на професионалния опит – при наличие на такъв.

5. Копия на други документи, свързани с изискванията за заемането на длъжността.
Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване за издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.
Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес int.82@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10 (десет) дневен от датата на публикуване на обявлението за конкурса, на адрес: гр. София, ул. „Княз Борис I“ № 124, дирекция „Управление на собствеността и социални дейности“ – МВР, всеки работен ден от 09:30 ч. до 11:30 ч. и от 15:00 ч. до 17:00 ч.

Телефони за справки и допълнителна информация: 02/982 3096 и 02/982 2158.
IV. Кратко описание на длъжността, съгласно длъжностната характеристика:
- Изготвя документи във връзка с управлението и разпореждането с държавните имоти, предоставени на Министерството на вътрешните работи при спазване на нормативната уредба, заповедите и разпорежданията на ръководството на дирекцията и МВР;

- Изготвя писма, заповеди, становища и доклади във връзка с управлението и разпореждането с имоти – държавна собственост, предоставени на МВР, в т. ч. преписки във връзка с реституционни претенции, водени съдебни дела, имоти с отпаднала необходимост за изпълнение на функциите, спортни имоти, приемане и предаване на имоти и др. и отговаря за тяхната законосъобразност;

- Участва в подготовката и провеждането на търгове за отдаване под наем на имоти, предоставени за управление на МВР по реда на Закона за държавната собственост (ЗДС) и ППЗДС;

- Изготвя преписки за осигуряване на подходящи сгради за различни служби на министерството за изпълнение на функциите им;

- Участва в управлението на имотите, предоставени на ДУССД за изпълнение на функциите на ДУССД и други структури на министерството, които не са юридически лица;

- Участва в работата на работни групи по подготовката на проекти на нормативни актове и вътрешноведомствени документи, относно дейността на сектора;

- Участва в планирането и управлението на средствата за разходите и средствата от приходите по направление на дейност (по утвърдените параграфи от бюджетния класификатор);

- Подпомага дейността на териториалните структури по управление на имотите; 

- Участва в дейността при попълване на регистъра на държавните имоти;

- Отговаря за комплектоване на документите във връзка със съставяне на АДС и съставяне на АДС по реда на ЗДС; 

- Извършва огледи, съпоставя наличната документация с извършените във времето промени на сградния фонд и терените във връзка с проведена реституция или влезли в сила нови ЗРП;

- Подготвя документи за извършване разпоредителни действия с имоти, с отпаднала необходимост за МВР;

- Участва в приемателно - предавателни комисии по приемане и предаване на недвижими имоти;

- Подпомага дейностите по заснемане и изготвяне подробни устройствени планове за имотите отразявани в кадастъра, узаконяване на терени от горския фонд, застраховане на имотите;

- Попълва данъчни декларации за имотите, във връзка с декларирането им по реда на чл. 14 от Закона за местните данъци и такси в данъчните подразделения в гр. София.

V. Граници (от-до) на заплатата, определена за длъжността за степен 1 – от 610 лева до 1600 лева, съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение № 1 към Наредбата за заплатите на служителите в държавната администрация и съгласно Вътрешните правила за заплатите в МВР.

VІ. Брой работни места, за които е обявен конкурс за длъжността: 1 бр.

VIІ. Списъците и други съобщения във връзка с конкурса ще бъдат обявявани на електронната страница на дирекция „Човешки ресурси“ – МВР – в интернет и интранет.

МИНИСТЪР:
/   П   /
Христо Терзийски

